b'\n_START_ARTICLE_\nMilan Bizant\n_START_SECTION_\n\xc5\xbdivljenje\n_START_PARAGRAPH_\nBizant se je rodil v 6-\xc4\x8dlanski delavsko-kme\xc4\x8dki dru\xc5\xbeini v \xc5\xbdlebeh pri Medvodah. Leta 1984 je diplomiral na ljubljanski fakulteti za elektrotehniko. 3 leta je delal kot projektant. Jezuitom se je pridru\xc5\xbeil leta 1987. Noviciat je opravil v Mariboru. Filozofijo je \xc5\xa1tudiral v Padovi in teologijo v Rimu. Sveto ma\xc5\xa1ni\xc5\xa1ko posve\xc4\x8denje je prejel leta 1996. Nastopil je slu\xc5\xbebo duhovnega asistenta Skupnosti kr\xc5\xa1\xc4\x8danskega \xc5\xbeivljenja. Na rimski Gregoriani je opravil podiplomski \xc5\xa1tudij iz podro\xc4\x8dja duhovnosti in v Avstraliji dokon\xc4\x8dal svojo jezuitsko formacijo. V letih od 2002 do 2008 je bil \xc5\xa1tudentski duhovnik v Mariboru in voditelj Centra Sinaj._NEWLINE_21. februarja 2008 ga je pater Adolfo Nicol\xc3\xa1s, Vrhovni predstojnik Dru\xc5\xbebe Jezusove, imenoval za provinciala Slovenske province Dru\xc5\xbebe Jezusove. Svoj mandat je zaklju\xc4\x8dil julija 2014, ko ga je nasledil Ivan Bresciani.'